**Ministru kabineta noteikumu projekta**

**“Kontrolšāvienu izdarīšanas kārtība un valsts nodevas apmērs**

**un maksāšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks (500 zīmes bez atstarpēm) | Ieroču aprites likuma 88.panta otrā daļa paredz deleģējumu Ministru kabinetam noteikt kārtību, kādā izdara kontrolšāvienus, savukārt 88.panta piektā daļa paredz noteikt valsts nodevas apmēru un maksāšanas kārtību, kā arī atbrīvojumus no valsts nodevas maksāšanas. Ievērojot minēto, tika izstrādāts Ministru kabineta noteikumu projekts “Kontrolšāvienu izdarīšanas kārtība un valsts nodevas apmērs un maksāšanas kārtība” (turpmāk – projekts). Projekta mērķis ir noteikt kontrolšāvienu izdarīšanas kārtību atbilstoši Ieroču aprites likuma prasībām.Saskaņā ar Ieroču aprites likuma pārejas noteikumu 2.punktu Ministru kabinetam ne ilgāk kā līdz 2019. gada 31. decembrim jāizdod Ministru kabineta noteikumi, kas aizstātu Ministru kabineta 2014. gada 2. decembra noteikumus Nr. 743 "Kārtība, kādā izdara kontrolšāvienu, kā arī valsts nodevas apmērs un maksāšanas kārtība".Projekts stāsies spēkā nākamajā dienā pēc publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ieroču aprites likuma 88.panta otrā un piektā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2017.gada 17.maijā tika pieņemta Eiropas Parlamenta un Padomes 2017.gada 17.maija Direktīva (ES) 2017/853 ar ko groza Padomes Direktīvu 91/477/EEK par ieroču iegādes un glabāšanas kontroli(turpmāk - Direktīva (ES) 2017/853), kas ir jāpārņem dalībvalstu nacionālajos normatīvajos aktos. Lai pārņemtu Direktīvas (ES) 2017/853 prasības Latvijas nacionālajos normatīvajos aktos, tika izstrādāts Ieroču aprites likums. Atbilstoši Ieroču aprites likuma pārejas noteikumu 2.punkta 4.apakšpunktā noteiktajam, līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2019.gada 31.decembrim ir spēkā Ministru kabineta 2014.gada 2.decembra noteikumi Nr.743 “Kārtība, kādā izdara kontrolšāvienu, kā arī valsts nodevas apmērs un maksāšanas kārtība” (turpmāk – noteikumi Nr.743), ciktāl tie nav pretrunā ar Ieroču aprites likumu.Ieroču aprites likuma 88.panta otrā daļa paredz deleģējumu Ministru kabinetam noteikt kārtību, kādā izdara kontrolšāvienus, savukārt 88.panta piektā daļa paredz noteikt valsts nodevas apmēru un maksāšanas kārtību, kā arī atbrīvojumus no valsts nodevas maksāšanas.Atbilstoši dotajam deleģējumam Ieroču aprites likumā ir izstrādāts projekts. Projekta mērķis un būtība ir noteikt kontrolšāvienu izdarīšanas kārtību, par pamatu ņemot noteikumos Nr.743 noteikto kārtību, un saskaņot projektā ietverto regulējumu ar Ieroču aprites likuma prasībām.Projekts nosaka dokumentus, kurus, iesniedzot šaujamieroci kontrolšāvienu izdarīšanai, nepieciešams uzrādīt un iesniegt Valsts policijai. Kontrolšāvienu izdarīšanai iesniedz tikai lietošanas kārtībā esošu vītņstobra šaujamieroci. Projekts regulē Valsts policijas darbības, kad tā saņem no personas dokumentus un šaujamieroci kontrolšāvienu izdarīšanai, kā arī Valsts policijas darbības pēc kontrolšāvienu izdarīšanas un šaujamieroča atgriešanu personai, kura to iesniedza. Ja persona neuzrāda vai neiesniedz projektā minētos dokumentus vai tiek konstatēta iesniedzamo ziņu neatbilstība, vītņstobra šaujamieroci kontrolšāvienu izdarīšanai nepieņem un atsaka izdarīt kontrolšāvienu līdz konstatēto neatbilstību novēršanai.Ieroču un speciālo līdzekļu aprites likums noteica, ka ar A kategorijas vītņstobra šaujamieroci un pašaizsardzībai reģistrētu B kategorijas pusautomātisko, atkārtotas darbības vai viena šāviena īsstobra šaujamieroci (izņemot apbalvojuma šaujamieroci) kontrolšāvienus Valsts policijā izdara reizi piecos gados.Savukārt saskaņā ar Ieroču aprites likuma 88.panta otro daļu ir atcelta prasība veikt kontrolšāvienus periodiski reizi 5 gados. Turpmāk kontrolšāvieni jāveic tikai vienu reizi šaujamieročiem (to maināmiem stobriem), kas tikko ievesti Latvijā. Tādējādi kontrolšāvienu izdarīšanas daudzums vairakkārt samazināsies.Projekts nosaka valsts nodevas apmēru par kontrolšāvienu izdarīšanu - 73,50 *euro.* Valsts nodevas apmērs paliek nemainīgs.Valsts nodevas maksājumu veic pirms šaujamieroča iesniegšanas kontrolšāviena izdarīšanai ar maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.Projekts papildus nosaka atbrīvojumus no valsts nodevu maksāšanas, ko paredz Ieroču aprites likuma 88.panta piektajā daļā noteiktais deleģējums. Iepriekš institūcijas, kuras ir atbrīvotas no valsts nodevu maksāšanas, bija noteiktas Ieroču un speciālo līdzekļu aprites likumā.Saskaņā ar projektu no valsts nodevas samaksas ir atbrīvotas Iekšlietu ministrijas sistēmas iestādes, Latvijas Bankas Aizsardzības pārvade, Nodrošinājuma valsts aģentūra, Valsts ieņēmumu dienests, Ieslodzījuma vietu pārvalde, Korupcijas novēršanas un apkarošanas birojs, pašvaldības policija un ostas policija, kā arī valsts un pašvaldības izglītības iestādes.Saskaņā ar likuma “Par nodokļiem un nodevām” 1.panta 2.punktu valsts nodeva — obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Valsts nodevas mērķis ir personu darbību regulēšana (kontrolēšana, veicināšana, ierobežošana). Valsts nodevas apmērs nav tiešā veidā saistīts ar institūcijas veiktās darbības izmaksu segšanu.Atbilstoši Ieroču aprites likuma 94.panta pirmajai daļai Nacionālo bruņoto spēku, Iekšlietu ministrijas sistēmas iestāžu, valsts drošības iestāžu, Latvijas Bankas Aizsardzības pārvaldes, Valsts ieņēmumu dienesta, Ieslodzījuma vietu pārvaldes, Korupcijas novēršanas un apkarošanas biroja, Jaunsardzes centra, Nodrošinājuma valsts aģentūras, ostas policijas un pašvaldības policijas valdījumā esošo ieroču, munīcijas un speciālo līdzekļu iegādāšanās, izmantošanas, pielietošanas, glabāšanas, nēsāšanas, realizēšanas, pārvadāšanas un pārsūtīšanas, treniņšaušanas, remonta, kā arī apmācībām nepieciešamo ieroču pārveidošanas kārtību nosaka šo institūciju darbību reglamentējošie normatīvie akti.Ņemot vērā, ka Valsts policija neveic minēto institūciju darbības regulēšanu ieroču aprites jomā (par to ir atbildīga katra institūcija pati), tad projekts paredz, ka no valsts nodevas samaksas ir atbrīvotas minētās institūcijas. Atbilstoši Ieroču aprites likuma 15.panta sestajai daļai ieroču atļaujas var tikt izsniegtas tikai tām valsts un pašvaldību izglītības iestādēm, kurām paredzētas nodarbības ar šaušanu saistītos sporta veidos, jaunsargu vai militārās apmācības programmas, proti, šādu apmācību programmu mērķis ir saistīts ar valstij svarīgu interešu nodrošināšanu. Līdz ar to projekts paredz, ka arī šādas valsts un pašvaldības izglītības iestādes tiek atbrīvotas no valsts nodevas samaksas. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija. |
| 4. | Cita informācija | Nav. |
| **II. Tiesību akta projekta ietekme uz sabiedrību,** **tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās un juridiskās personas, kuras ievedīs Latvijas Republikā vītņstobra šaujamieroci (arī tā maināmo stobru) un tam paredzēto munīciju (izņemot ārvalsts pilsoņus, kuru uzturēšanās laiks Latvijas Republikā ar vītņstobra šaujamieročiem nav ilgāks par trim mēnešiem).Mērķgrupas aptuvenais skaitliskais lielums:jaunie vītņstobra šaujamieroči, kurus iesniedz kontrolšāvienu veikšanai:2017.gadā – 1166 gab.;2018.gadā – 596 gab.Ņemot vērā iepriekš minēto, kontrolšāvienus gadā var prognozēt aptuveni 900-1000 šaujamieročiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Pieņemts, ka kontrolšāvienu izdarīšanai tiks iesniegti 1000 vītņstobra šaujamieroči.Kontrolšāvieni jāveic tikai vienu reizi vītņstobra šaujamieročiem (to maināmiem stobriem), kas tikko ievesti Latvijā, tātad tiek piemērots koeficients 1.**Administratīvās izmaksas personai vai komersantam:**Aprēķinos tiek izmantota vidējā darba alga – 5,51 *euro* stundā (Centrālās statistikas pārvaldes dati 2017.gadā mēneša vidējā darba samaksa: 926 *euro*, 168 stundas/mēnesī).1. **Iesnieguma sastādīšana**

Valsts policijas pieņēmumi: * persona vai komersants iesniegumu aizpilda papīra formātā, tam vidēji patērējot 15 minūtes (0,25 st.);
* papildus nepieciešamie izdevumi papīram sastāda 0,07 *euro* par lapu.

C1 = (5,51 x 0,25) x (1000 x 1) + (1000 x 0,07) = 1447,50 *euro*1. **Iesnieguma un šaujamieroča iesniegšana (personīgi)**

Valsts policijai nav pieejama informācija par to, kā persona vai komersants nokļūst Valsts policijas struktūrvienībā, tāpēc tiek pieņemts, ka nokļūšanai uz Valsts policiju tiek izmantots sabiedriskais transports, ceļā vidēji pavadot 2 stundas. Paredzamās sabiedriskā transporta izmaksas sastāda 4,00 *euro* (sabiedriskā transporta biļete turp un atpakaļ). C2 = (5,51 x 2) x (1000 x 1) + (1000 x 4,00) = 15 020 *euro*1. **Šaujamieroča saņemšana pēc kontrolšāviena veikšanas**

Persona vai komersants ierodas pēc šaujamieroča, izmantojot sabiedrisko transportu un ceļā pavadot 2 stundas. Paredzamās sabiedriskā transporta izmaksas sastāda 4,00 *euro* (sabiedriskā transporta biļete turp un atpakaļ). C3 = (5,51 x 2) x (1000 x 1) + (1000 x 4,00) = 15 020 *euro***Kopējās administratīvās izmaksas personai vai komersantam:****C personai vai komersantam = 1447,50 + 15 020 + 15 020 = 31 488 *euro*****Administratīvās izmaksas Valsts policijai:**Aprēķinos tiek izmantota vidējā darba alga - 5,13 *euro*, papildus nepieciešamie izdevumi papīram - 0,07 *euro* par lapu.1. **Iesnieguma saņemšana un vītņstobra šaujamieroča pārbaude:**

**1.1. vītņstobra šaujamieroča pārbaude:**Valsts policijas pieņēmums:* nodarbinātais, lai pārbaudītu vītņstobra šaujamieroci, vidēji patērē 5 minūtes (0,08 st.).

C 1.1. = (5,13 x 0,08) x (1000 x 1) = 410,40 *euro;** 1. **Iesnieguma pārbaude un ieraksta izdarīšana par vītņstobra šaujamieroča saņemšanu**

Valsts policijas pieņēmums:* nodarbinātais, lai veiktu nepieciešamās darbības, vidēji patērē 5 minūtes (0,08 st.).

C 1.2. = (5,13 x 0,08) x (1000 x 1) = 410,40 *euro*;1. **Izziņas izsniegšana par kontrolšāviena izdarīšanu un vītņstobra šaujamieroča atdošana iesniedzējam**

Valsts policijas pieņēmums:- izziņas sagatavošana un šaujamieroča atdošana aizņem vidēji 10 minūtes (0,17 st.);- papildus nepieciešamie izdevumi papīram sastāda 0,07 *euro* par lapu.C2 = (5,13 x 0,17) x (1000 x 1) + (1000 x 0,07) = 942,10 *euro*1. **Pēc kontrolšāviena iegūtās informācijas ziņu iekļaušana ieroču reģistrā**

Valsts policijas pieņēmums:* nepieciešamo darbību veikšana aizņem vidēji 15 minūtes (0,25 st.)

 C3 = (5,13 x 0,25) x (1000 x 1) = 1282,50 *euro***Kopējās izmaksas Valsts policijai**:**CVP = 410,40 + 410,40 + 942,10 + 1282,50 = 3046 *euro******Administratīvās izmaksas KOPĀ:*****C kopā = C personai vai komersantam + CVP = 31 488 + 3046 = 34 534 *euro*** |
| 4. | Atbilstības izmaksu monetārs novērtējums | Tiesiskais regulējums neradīs izmaiņas atbilstības izmaksās. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu** **un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  411 927 |  0 |  305 720 | -232 220 |  305 720 | -232 220 | -232 220 |
| 1.1. valsts pamatbudžeta, tai skaitā ieņēmumi no maksas pakalpojumiem un citi pašu ieņēmumi |  411 927 |  0 |  305 720 | -232 220 |  305 720 | -232 220 | -232 220 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  398 160 |  0 |  398 160 | -232 220 |  398 160 | -232 220 | -232 220 |
| 2.1. valsts pamatbudžets |  398 160 |  0 |  398 160 | -232 220 |  398 160 | -232 220 | -232 220 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 13 767 | 0 | -92 440 | 0 | -92 440 | 0 | 0 |
| 3.1. valsts pamatbudžets | 13 767 | 0 | -92 440 | 0 | -92 440 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  6.1. detalizēts ieņēmumu aprēķins:Ņemot vērā to, ka Ieroču aprites likums atceļ prasību veikt kontrolšāvienus periodiski reizi 5 gados, ieņēmumi no valsts nodevas par Ieroču aprites likumā paredzētā kontrolšāviena ar vītņstobra šaujamieroci izdarīšanu (kods 9.3.9.3.) 2020.gadā un turpmāk katru gadu plānoti:73,50 *euro* x 1 000 kontrolšāvieni = 73 500 *euro*6.2. detalizēts izdevumu aprēķins:Izdevumi, kas saistīti ar Valsts policijas darbību kontrolšāvienu izdarīšanai ar vītņstobra šaujamieroci un ar valsts nodevu administrēšanu 2020.gadā un turpmāk katru gadu plānojami **43 910 *euro*** apmērā, t.sk., sadalījumā pa ekonomiskās klasifikācijas kodiem:*Budžeta apakšprogrammā 06.01.00 “Valsts policija”:*2020.gadā un turpmāk katru gadu:* 21 069 *euro* – izdevumi atlīdzībai (EKK 1000)
* 6 754 *euro* – izdevumi precēm un pakalpojumiem (EKK 2000)
* 16 087 *euro* – izdevumi pamatkapitāla veidošanai (EKK 5000)

Detalizēts izdevumu aprēķins anotācijas pielikumā.Ņemot vērā prognozēto kontrolšāvienu skaitu, un Valsts policijai nepieciešamos izdevumus kontrolšāvienu izdarīšanai ar vītņstobra šaujamieroci un valsts nodevas administrēšanai, precizēti Valsts policijas izdevumi. Veidojas pozitīva finansiālā ietekme 122 030 *euro* apmērā, kura tiek pārdalīta budžeta apakšprogrammas 06.01.00 “Valsts policija” ietvaros neatliekamu izdevumu segšanai.Finanšu līdzekļi 122 030 *euro* (izdevumi precēm un pakalpojumiem (EKK2000)) pārdalīti, jo ir sadārdzinājušies pakalpojumi Valsts policijai nepiederošu transportlīdzekļu evakuācijai un vardarbīgā nāvē cietušo personu transportēšanai, kā arī, lai nodrošinātu izdevumu, kas saistīti ar sakaru virsnieka Lielbritānijā darba telpu nomas sadārdzinājumu un bērnu pirmsskolas un skolas mācību maksas segšanu.

|  |  |  |  |  |
| --- | --- | --- | --- | --- |
| EKK | 2019.gadā plānotie izdevumi kontrolšāvienu nodrošināšanai un administrēšanai | 2020.gadā un turpmāk katru gadu plānotie izdevumi kontrolšāvienu nodrošināšanai un administrēšanai | 2020.gadā un turpmāk katru gadu plānotie izdevumi Valsts policijai neatliekamu izdevumu segšanai | Izmaiņas |
| *1* | *2* | *3* | *4*  | *5 = 4 + 3 -2* |
| Dotācija no vispārējiem ieņēmumiem | 398 160 | 43 910 | 122 030 | -232 220 |
| Izdevumi kopā | 398 160 | 43 910 | 122 030 | -232 220 |
| 1000 | 93 830 | 21 069 | 0 | -72 761 |
| 2000 | 222 885 | 6 754 | 122 030 | -94 101 |
| 5000 | 81 445 | 16 087 | 0 | -65 358 |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Izmaiņas nav paredzētas. |
| 8. Cita informācija | Ieroču aprites likums atceļ prasību veikt kontrolšāvienus periodiski reizi 5 gados. Turpmāk kontrolšāvieni jāveic tikai vienu reizi šaujamieročiem (to maināmiem stobriem), kas tikko ievesti Latvijā. Tādējādi kontrolšāvienu izdarīšanas daudzums vairakkārt samazināsies. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju piedalīties sabiedriskajā apspriedē, iesaistīties publiskajā apspriešanā, kā arī rakstiski sniegt viedokli par Ministru kabineta projektu tā izstrādes stadijā, projekts 2019.gada 13.jūnijā ievietots Iekšlietu ministrijas mājas lapā sadaļā „Sabiedrības līdzdalība” apakšsadaļā ”Diskusiju dokumenti”, tīmekļvietnes adrese: http://www.iem.gov.lv/lat/sadarbiba\_ar\_nvo/diskusiju\_dokumenti/?doc=42027.Iekšlietu ministrija, izpildot Ministru kabineta 2009.gada 25.augusta noteikumu Nr.970 ”Sabiedrības līdzdalības kārtība attīstības plānošanas procesā” 14.punktu, projektu 2019.gada 13.jūnijā nosūtīja Valsts kancelejai https://www.mk.gov.lv/content/ministru-kabineta-diskusiju-dokumenti. |
| 3. | Sabiedrības līdzdalības rezultāti | Sabiedrības viedoklis par projektu nav saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

|  |  |
| --- | --- |
| Iekšlietu ministrs | Sandis Ģirģens |
| Vīza: valsts sekretārs | Dimitrijs Trofimovs |

J.Paškeviča, 67829354

jana.paskecica@vp.gov.lv

I.Dzene, 67075548

ilze.dzene@vp.gov.lv